CHFN(1)

НАЗИВ
chfn - мења ваше контакт информације

УВОД

chfn [-f име-презиме] [-o канцеларија] [-p телефон-канцеларије] [-h кућни-телефон] [-u] [-V] [корисничко-име]

ОПИС

chfn се користи за промену ваших контактних информација. Ове информације су смештене у /etc/passwd датотеци, а приказује их програм finger. Линукс наредба finger ће приказати четири дела информација које се могу изменити са chfn, а то су: ваше име и презиме, ваша радна просторија и телефон, и ваш кућни телефон.

Сваки од четири дела информација се може навести на линији наредби. Ако се никаква информација не да на линији наредби, chfn улази у међудејствени режим.

У међудејственом режиму, chfn ће поставити упит за свако поље. На упиту, можете уписати нове информације, или једноставно притиснути „Унеси“ да оставите поље неизмењеним. Упишите кључну реч „none“ (ништа) да поље учините празним.

chfn подржава не-локалне уносе (kerberos, LDAP, итд.) ако је повезана са „libuser“-ом, у супротном користи ypchfn(1), lchfn(1) или било коју другу примену за не-локалне уносе.

ОПЦИЈЕ

-f, --full-name име-презиме
    Наводи ваше стварно име.

-o, --office канцеларија
    Наводи број ваше канцеларије.

-p, --office-phone телефон-канцеларије
    Наводи број телефона ваше канцеларије.

-h, --home-phone кућни-телефон
    Наводи ваш кућни број телефона.

-u, --help
    Приказује текст помоћи и излази.

-V, --version
    Приказује издање и излази. (Кратка опција -V се користи још од издања 2.39; старија издања су користила сада застарело -v).

СТАВКЕ ДАТОТЕКЕ ПОДЕШАВАЊА

chfn чита датотеку подешавања /etc/login.defs (видите login.defs(5)). Знајте да датотека подешавања може бити расподељена са другим пакетом (нпр., shadow-utils). Следеће ставке подешавања су важне за chfn:

CHFN_RESTRICT ниска
    Означава која поља су размењива са chfn.

    Логичка поставка yes (да) значи да се могу изменити само поља „Канцеларија“, „Телефон у канцеларији“ и „Кућни телефон“, а логичка поставка no (не) значи да се и име и презиме такође могу изменити.

    Други начин навођења измењивих поља је скраћеницама: f = Име и презиме, r = Канцеларија (room), w = Телефон у канцеларији (work), h = Кућни телефон. На пример, CHFN_RESTRICT "wh" омогућава измену бројева кућног и телефона на послу.

    Ако CHFN_RESTRICT није дефинисано, тада су све контакт информације само за читање. Ово је основно.

ИЗЛАЗНО СТАЊЕ

Враћа 0 ако је радња успешна, 1 ако радња није успела или синтакса нардебе није исправна.

АУТОРИ

ПОГЛЕДАЈТЕ ТАКОЂЕ

chsh(1), finger(1), login.defs(5), passwd(5)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба chfn је део „util-linux“ пакета који се може преузети са