FINDMNT(8)

НАЗИВ
findmnt - налази систем датотека

УВОД

findmnt [опције]

findmnt [опције] уређај|тачка-качења

findmnt [опције] [--source] уређај [--target путања|--mountpoint тачка-качења]

ОПИС

findmnt ће исписати све прикачене системе датотека или ће потражити систем датотека. Наредба findmnt је у могућности да тражи у /etc/fstab, /etc/mtab или у /proc/self/mountinfo. Ако уређај или тачка-качења није дато, приказују се сви системи датотека.

Уређај се може навести према називу уређаја, бројевима „major:minor“, према натпису система датотека или УУИД-у, или према натпису партиције или УУИД-у. Знајте да findmnt прати понашање mount-а(8) где назив уређаја може да се протумачи као тачка качења (и обрнуто) ако опције --target, --mountpoint или --source нису наведене.

Опција линије наредби --target прихвата било коју датотеку или директоријум а затим findmnt приказује систем датотека за дату путању.

Наредба исписује све прикачене системе датотека у формату у облику стабла по основи. Основни излаз је субјекат за измену. Тако да кад год је могуће, треба да избегавате коришћење основних излаза у вашим скриптама. Увек изричито дефинишите очекиване колоне користећи --output списак-колона у окружењима у којима се захтева стабилан излаз.

Однос између блок уређаја и система датотека није увек један на један. Систем датотека може да користи више блок уређаја. Ово је разлог зашто findmnt пружа колоне ИЗВОР и ИЗВОРИ (мн.). Колона ИЗВОРИ приказује све уређаје на којима је могуће наћи исти УУИД система датотека (или другу ознаку наведену у fstb када се извршава са --fstab и --evaluate).

ОПЦИЈЕ

-A, --all
    Искључује све уграђене филтере и исписује све системе датотека.

-a, --ascii
    Користи аскри знакове за форматирање стабла.

-b, --bytes
    Исписује величине у бајтовима уместо у људима читљивом формату.

    По основи, јединица, у којој су изражене величине, је бајт, а префикси јединице су у степену 2^10 (1024). Скраћенице симбола су изложене скраћен да би се постигла боља читљивост, излагањем само првог њиховог слова; примери: „1 KiB“ и „1 MiB“ се према томе приказују као „1 K“ и „1 M“, тако избегавајући намерно помињање „iB“, које је део ових скраћеница.

-C, --nocanonicalize
    Не каноникализује путање уопште. Ова опција утиче на упоређивање путања и процењивање ознака (НАТПИС, УУИД, итд.).

-c, --canonicalize
    Каноникализује све исписане путање.

-D, --df
    Опонаша излаз df(1). Ова опција је еквивалент са -o ИЗВОР,ВРСТА-СД,ВЕЛИЧИНА,КОРИШЋЕНО,ДОСТУПНО,КОРИСТИ%,МЕТА али искључује све привидне системе датотека. Користите --all да испишете све системе датотека. Видите такође опције -I, --dfi.

-d, --direction реч
    Смер тражења, или forward (напред) или backward (назад).

-e, --evaluate
    Претвара све ознаке (НАТПИС, УУИД, ПАРТУУИД, или ПАРТНАТПИС) у одговарајуће називе уређаја за колону ИЗВОР. То је неуобичајена ситуација, али иста ознака може бити дуплирана (коришћена за више уређаја). Зарад тога, постоји колона ИЗВОРИ. Та колона приказује по вишередовним ћелијама све уређаје где је откривена ознака са „libblkid“. Ова опција има смисла само за fstab.

--hyperlink[=режим]
    Исписује тачку качења као хипервезе терминала. Режим може бити постављен на „always“, „never“ или „auto“. Изборни аргумент када може се поставити на „auto“, „never“ или „always“. Ако је аргумент када изостављен, пребациће се на „auto“. Поставка „auto“ значи да ће хипервезе бити коришћене само ако је излаз на терминалу.

-F, --tab-file путања
    Тражи у заменској датотеци. Ако се користи са --fstab, --mtab или --kernel, тада преписује основне путање. Ако је наведено више пута, тада је излаз налик стаблу искључен (видите опцију --list).

-f, --first-only
    Исписује само први поклапајући систем датотека.

-H, --list-columns
    Списак доступних колона, користите са --json или --raw да добијете излаз у облику читљивом за машине.

-I, --dfi
    Опонаша излаз df(1) са својом -i опцијом. Ова опција је еквивалент са -o ИЗВОР,ВРСТА-СД,ИНО.ВЕЛИЧИНА,ИНО.КОРИШЋЕНО,ИНО.ДОСТУПНО,ИНО.КОРИСТИ%,МЕТА али искључује све привидне системе датотека. Користите --all да испишете све системе датотека.

-i, --invert
    Преокреће смисао поклапања.

--id број
    Изаберите систем датотека користећи ИД чвора качења.

--uniq-id број
    Бира систем датотека користећи 64-битни ИД чвора качења, користите са опцијом --kernel=listmount.

-J, --json
    Користи ЈСОН формат излаза.

-k, --kernel[=начин]
    Чита информације о системима датотека из кернела. Ово је основни излаз. Формат је налик стаблу и садржи само опције качења које одржава кернел (видите такође --mtab).

    Изборни аргумент начин је подржан само за дугу варијанту (--kernel). Кратка варијанта (-k) се пребацује на „mountinfo“ начин зарад повратне сагласности. Подржани начини могу бити:

        • mountinfo – ово је основни метод и чита податке из /proc/self/mountinfo датотеке.

        • listmount – Ово је ПРОБНА метода која користи „listmount()“ и „statmount()“ системске позиве да створи табелу качења. Излаз можда неће садржати све појединости о чворовима качења (на пример, ИЗВОР тренутно недостаје).

-l, --list
    Користи формат излаза списком, Овај формат излаза је самостално укључен ако је излаз ограничен опцијом -t, -O, -S или -T а опција --submounts се не користи или ако је наведено више од једне датотеке извора (опција -F).

-M, --mountpoint путања
    Изричито дефинише датотеку или директоријум тачке качења. Видите такође --target.

-m, --mtab
    Тражи у /etc/mtab-у. Излаз је у формату списка по основи (видите --tree). Излаз може да укључи опције качења корисничког простора.

-N, --task тид
    Користи заменски називни простор /proc/<tid>/mountinfo уместо основног /proc/self/mountinfo. Ако је опција наведена више пута, тада је излаз налик стаблу искључен (видите опцију --list). Видите такође наредбу unshare(1).

-n, --noheadings
    Не исписује ред заглавља.

-O, --options списак
    Ограничава скуп исписаних система датотека. Може се навести више од једне опције на зарезом раздвојеном списку. Опције -t и -O су збирне у дејству. Разликује се од -t у томе што је свака опција тачно подударна; водеће no на почетку нема опште значење. „no“ се може користити за појединачне ставке на списку. Тумачење префикса „no“ може се искључити префиксом „+“.

-o, --output списак
    Дефинише колоне излаза. Видите излаз --help да добавите списак тренутно подржаних колона. Колона МЕТА садржи форматирање стаблом ако опције --list или --raw нису наведене.

    Основни списак колона се може проширити ако је списак наведен у формату „+списак“ (нпр., findmnt -o +PROPAGATION).

--output-all
    Исписује скоро све доступне колоне. Колоне које захтевају --poll нису укључене.

-P, --pairs
    Производи излаз у облику парова кључ="вредност". Сви потенцијално небезбедни знакови вредности су хекс-измењене (\x<кôд>). Видите такође опцију --shell.

    Знајте да колона ИЗВОРИ, користи ћелије са више редова. У тим случајевима, колона користи форматирање слично низу у излазу, на пример name=("aaa" "bbb" "ccc").

-p, --poll[=списак]
    Прати измене у датотеци /proc/self/mountinfo. Подржане радње су: mount, umount, remount и move. Више од једне радњ еможе бити наведено на зарезом раздвојеном списку. Све радње се прате по основи.

    Време за које ће --poll блокирати може се ограничити опцијама --timeout или --first-only.

    Стандардне колоне увек користе ново издање информација из датотеке „mountinfo“, осим радње „umount“ која се заснива на изворној информацији коју причува findmnt. Режим базена омогућава коришћење додатних колона:

    РАДЊА
        Назив радње „mount“, „umount“, „move“ или „remount“; ова колона је укључена по основи

    СТАРА-МЕТА
        доступно за радње откачињања и премештања

    СТАРЕ-ОПЦИЈЕ
        доступно за радње откачињања и поновног качења

--pseudo
    Исписује само псеудо системе датотека.

--shadow
    Исписује само системе датотека прекачене другим системом датотека.

-Q, --filter израз
    Исписује само системе датотека који задовољавају услове наведене изразом.

    Ова функција је ПРОБНА. Видите такође scols-filter(5). На пример укључује „xfs“ који има више од 50% слободног простора:

        findmnt -Q 'INO.KORIŠĆ < INO.DOSTUP && VRSTASD == "xfs"'

-R, --submounts
    Исписује дубински сва подкачења за изабране системе датотека. Ограничења дефинисана опцијама -t, -O, -S, -T и --direction се не примењују на подкачења. Сва подкачења се увек исписују у поретку налик стаблу. Опција укључује формат излаза налик стаблу по основи. Оваопција нема дејства за --mtab или --fstab.

-r, --raw
    Користи формат сировог излаза. Сви потенцијално небезбедни знакови су хекс-измењени (\x<кôд>).

    Знајте да колона ИЗВОРИ, користи ћелије са више редова. У тим случајевима, колона може произвести више ниски на истом реду.

--real
    Исписује само стварне системе датотека.

-S, --source спец
    Изричито дефинише извор качења. Подржане одредбе су device, maj:min, LABEL=натпис, UUID=ууид, PARTLABEL=натпис и PARTUUID=ууид.

-s, --fstab
    Тражи у /etc/fstab-у. Излаз је у формату списка (видите --list).

-T, --target путања
    Дефинише мету качења. Ако путања није датотека или директоријум тачке качења, тада findmnt проверава елементе путање обрнутим редом да би добавио тачку качења (ова функција је подржана само када тражи у датотекама кернела и није подржана за --fstab). Препоручује се коришћење опције --mountpoint када провере елемената путање нису жељене а путања је изричито наведена тачка качења.

-t, --types списак
    Ограничава скуп исписаних система датотека. Више од једне врсте се може навести на зарезом раздвојеном списку. Списак врста система датотека може да има префикс no за одређивање врста система датотека над којима се неће обављати никакве радње. За више о томе видите mount(8).

--tree
    Укључује излаз у облику стабла ако је могуће. Опције су неприметно занемарене за табеле у којима недостаје однос порода-родитеља (нпр. fstab).

--shadowed
    Исписује само системе датотека прекачене другим системом датотека.

-U, --uniq
    Занемарује системе датотека са удвострученим метама качења, ефективно прескачући над-прикачене тачке качења.

-u, --notruncate
    Не крати текст у колонама. Основно је да не крати колоне МЕТА, ИЗВОР, УУИД, НАТПИС, ПАРТУУИД, ПАРТНАТПИС. Ова опција искључује краћење текста такође у свим осталим колонама.

-v, --nofsroot
    Не исписује [/dir] у колони ИЗВОР за повезивање качења или „btrfs“ субволумена.

-w, --timeout милисекунде
    Наводи горњу границу времена за које ће --poll блокирати, у милисекундама.

-x, --verify
    Проверава садржај табеле качења. Основно је да провери /etc/fstab обрадивост и искористивост. Могуће је користити ову опцију такође са --tab-file. Могуће је навести извор (уређај) или мету (тачку качења) за филтрирање табеле качења. Опција --verbose приморава findmnt да испише више појединости.

--verbose
    Приморава findmnt да исписује више информација (за сада само --verify).

--vfs-all
    Када се користи са колоном VFS-OPTIONS, исписује све VFS (сд-независне) заставице. Ова опција је осмишљена за сврхе испитивања за испис такође основних опција качења VFS језгра које се обично не исписују.

-y, --shell
    Назив колоне биће измењен да садржи само знакове дозвољене за одреднике променљиве шкољке. Ово је корисно, на пример, са --pairs. Знајте да је ова функција самостално укључена за --pairs у издању 2.37, али због проблема сагласности, сада је потребно захтевати то понашање са --shell.

-h, --help
    Приказује текст помоћи и излази.

-V, --version
    Исписује издање и излази.

ИЗЛАЗНО СТАЊЕ

Излазна вредност је 0 ако има нешто за приказ, или 1 при било којој грешци (на пример ако није пронађен систем датотека на основу корисниковог филтера, или ако путања уређаја или тачка качења не постоје).

ОКРУЖЕЊЕ

LIBMOUNT_FSTAB=<путања>
    превазилази основно место fstab датотеке

LIBMOUNT_MTAB=<путања>
    превазилази основно место mtab датотеке

LIBMOUNT_DEBUG=all
    укључује излаз „libmount“ прочишћавања

LIBSMARTCOLS_DEBUG=all
    укључује излаз „libsmartcols“ прочишћавања

LIBSMARTCOLS_DEBUG_PADDING=on
    користи видљиве знакове попуњавања.

ПРИМЕРИ

findmnt --fstab -t nfs
    Исписује све NFS системе датотека дефинисане у /etc/fstab-у.

findmnt --fstab /mnt/foo
    Исписује све /etc/fstab системе датотека у којима је директоријум тачке качења /mnt/foo. Такође исписује качења повезивања где је /mnt/foo извор.

findmnt --fstab --target /mnt/foo
    Исписује све /etc/fstab системе датотека где је директоријум тачке качења /mnt/foo.

findmnt --fstab --evaluate
    Исписује /etc/fstab системе датотека и претвара НАТПИС= и УУИД= ознаке у стварне називе уређаја.

findmnt -n --raw --evaluate --output=мета LABEL=/boot
    Исписује само тачку качења где је систем датотека са натписом „/boot“ прикачен.

findmnt --poll --mountpoint /mnt/foo
    Прати „mount“, „unmount“, „remount“ и „move“ на /mnt/foo.

findmnt --poll=umount --first-only --mountpoint /mnt/foo
    Чека да /mnt/foo откачи.

findmnt --poll=remount -t ext3 -O ro
    Прати „remounts“ за режим само читања на свим „ext3“ системима датотека.

АУТОРИ

ПОГЛЕДАЈТЕ ТАКОЂЕ

fstab(5), mount(8) scols-filter(5)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба findmnt је део „util-linux“ пакета који се може преузети са