MKSWAP(8)

НАЗИВ
mkswap - поставља област Линукс разменске области

УВОД

mkswap [опције] уређај [величина]

mkswap [опције] уређај [величина]

ОПИС

mkswap поставља Линукс разменску област на уређају или датотеци.

Аргумент уређај ће обично бити партиција диска (нешто као /dev/sdb7) али може такође бити и датотека. Линукс кернел не гледа ИД партиција, али више инсталационих скрипти ће подразумевати да су партиције хексадецималне врсте 82 (LINUX_SWAP) замишљене да буду разменске партиције. (Упозорење: Соларис такође користи ову врсту. Будите опрезни да не уништите ваше Соларис партиције.)

Параметар блокови је сувишан али је задржан зарад повратне сагласности. (Наводи жељену величину разменске области у 1024-бајтним блоковима. mkswap ће користити читаву партицију или датотеку ако је изостављена. Њено навођење није мудро – грешка може уништити ваш диск.)

Након стварања разменске области, потребна вам је swapon(8) наредба да почнете да је користите. Обично разменске области су исписане у /etc/fstab тако да могу бити стављене у употребу у време подизања система наредбом swapon -a у неким скриптама подизања система.

УПОЗОРЕЊЕ

Разменско заглавље не дира први блок. Учитавач подизања или натпис диска се може ту налазити, али није препоручена поставка. Препоручена поставка је коришћење засебне партиције за Линукс разменску област.

mkswap, као многи други „mkfs“ слични алати, брише блок прве партиције да би учинио сваки претходни систем датотека невидљивим.

Међутим, mkswap одбија да обрише први блок на уређају са натписом диска (SUN, BSD, ...).

ОПЦИЈЕ

-c, --check
    Проверава уређај (ако је блок уређај) за лошим блоковима пре стварања разменске области. Ако се нађе било који лош блок, исписује колико их има.

-F, --file
    Ствара разменску датотеку са одговарајућим овлашћењима датотеке и попуњеним блоковима на диску.

-f, --force
    Иде даље чак и ако је наредба приглупа. Ово омогућава стварање разменске области веће од датотеке или партиције на којој се налази.

    Такође, без ове опције, mkswap ће одбити да обрише први блок на уређају са партиционом табелом.

-q, --quiet
    Потискује излазне и поруке упозорења.

-L, --label натпис
    Наводи натпис за уређај, да натписом омогући swapon(8).

--lock[=режим]
    Користи искључиво БСД закључавање за уређај или датотеку над којом ради. Опционални аргумент режим може бити yes (да), no (не) (или 1 и 0) или nonblock (без_блока). Ако је аргумент режим изостављен, подразумева се "yes" (да). Ова опција преписује променљиву окружења $LOCK_BLOCK_DEVICE. Основно је да се уопште не користи никакво закључавање, али се препоручује зарад избегавања сукоба са systemd-udevd(8) или другим алатима.

-p, --pagesize величина
    Наводи величину странице (у бајтима) за коришћење. Ова опција је обично непотребна; mkswap чита величину из кернела.

-U, --uuid УУИД
    Наводи УУИД за коришћење. Основно је да створи УУИД. Формат УУИД-а је низ хексадецималних цифара раздвојених цртицама, као на пример: „c1b9d5a2-f162-11cf-9ece-0020afc76f16“. УУИД параметар може такође бити један од следећег:

    clear
        чисти УУИД система датотека

    random
        ствара нови насумично створени УУИД

    time
        ствара нови на времену засновани УУИД

-e, --endianness КРАЈНОСТ
    Наводи КРАЈНОСТ за коришћење, исправни аргументи су native, little или big. Основно је native.

-o, --offset померај
    Наводи померај за писање разменске области.

-s, --size величина
    Наводи величину направљене разменске датотеке у бајтима а могу да следе суфикси множитеља: KiB (=1024), MiB (=1024*1024), и тако редом за GiB, TiB, PiB, EiB, ZiB и YiB („iB“ је опционално, нпр., „K“ има исто значење као „KiB“). Ако датотека постоји и већа је од величине, биће скраћена на ту величину. Ова опција има смисла само када се користи са --file.

-v, --swapversion 1
    Наводи издање разменског простора. (Ова опција је тренутно непотребна, јер је стара опција -v 0 постала превазиђена и сада је подржана само -v 1. Кернел није подржавао v0 формат разменског простора све до 2.5.22 (јун 2002.). Ново издање v1 је подржано од 2.1.117 (август 1998.).)

--verbose
    Опширно извршавање. Са овом опцијом mkswap ће исписати више појединости о откривеним проблемима за време подешавања разменске области.

-h, --help
    Приказује текст помоћи и излази.

-V, --version
    Исписује издање и излази.

ОКРУЖЕЊЕ

LIBBLKID_DEBUG=све
    укључује излаз „libblkid“ прочишћавања.

LOCK_BLOCK_DEVICE=<режим>
    користи изричито БСД закључавање. Режим је 1 или 0. Видите --lock за више о томе.

БЕЛЕШКЕ

Највећа употребљива величина разменске области зависи од архитектуре и издања кернела.

Највећи број страница које је могуће адресирати заглављем разменске области је 4294967295 (32-битни цео број без знака). Преостали простор на разменском уређају се занемарује.

Тренутно, Линукс омогућава 32 разменске области. Области у употреби се могу видети у датотеци /proc/swaps.

mkswap одбија области мање од 10 страница.

Ако не знате величину странице коју користи ваш рачунар, можете је погледати са getconf PAGESIZE.

Као са mkswap --file, такође је могуће ручно направити разменску датотеку пре њеног покретања са mkswap, нпр. користећи наредбу као

Још од издања 2.41, mkswap --file поставља атрибут „nocow“ за новонаправљене датотеке да подрже разменске датотеке на Btrfs-у.

    # dd if=/dev/zero of=swapfile bs=1MiB count=$((8*1024))

да направите 8GiB разменску датотеку.

У том случају, прочитајте напомене из swapon(8) о ограничењима коришћења разменске датотеке (о рупама, проблемима поновног додељивања и умножавања-при-писању).

ПОГЛЕДАЈТЕ ТАКОЂЕ

fdisk(8), swapon(8)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба mkswap је део „util-linux“ пакета који се може преузети са